**7 trin: Gør køleskabet rent på tyve minutter**

1. Tøm køleskabet for madvarer. Tjek holdbarhedsdatoer og smid gammel mad, grøntsager og konserves ud. Du kan eventuelt opbevare de resterende fødevarer i en køletaske eller pakke dem ind i avispapir, så de holder sig kolde. Er det vinter, kan du placere madvarerne i en kasse udenfor. Særligt kød og mælkeprodukter har nemlig ikke godt af at stå ude ved stuetemperatur.
2. Sluk køleskabet. Derved kan eventuel is på køleskabet bagvæg smelte. Fjern eventuelt smeltevand.
3. Tag alle hylder, glasplader, beholdere og skuffer ud af køleskabet og vask dem grundigt i varmt vand med lidt opvaskemiddel eller i en blanding af bagepulver og lunkent vand. Du kan også til sætte lidt klorin eller Rodalon i vandet. Begge dele desinficerer og virker bakteriedræbende. Er hylder og skuffer meget snavsede, kan du eventuelt lade dem ligge lidt i blød i sæbevand. Skyl efter med rent vand og aftør grundig med en tørt viskestykke.
4. For at hindre bakterievækst og dårlig lugt, er det vigtigt, at du husker også at rense afløbshullet bagest i køleskabet. Du kan eventuelt bruge en vatpind eller piberenser dyppet i lidt sæbevand. Husk også at rengøre afløbsrenden for madrester og lignende, så eventuelt overskydende vand kan løbe ud.
5. Sørg herefter for grundigt at rengøre alle kanter, som hylderne hviler på samt gummilister i køleskabet, da der kan gemme sig skimmelsvamp og bakterier i ”folderne”.
6. Afslut rengøringen med at tørre køleskabslågen af både indvendigt og udvendigt. Husk også håndtaget, da der kan samle sig rigtigt mange bakterier netop her. Hvis du ikke har et indbygget køleskab, skal du også være opmærksom på at tørre af ovenpå køleskabet, hvor der nemt lægger sig fedt og støv. Husk desuden ribberne på bagsiden af køleskabet. Er disse støvet til, kommer køleskabet nemlig på overarbejde og bruger mere strøm.
7. Sæt til sidst skuffer og hylder tilbage i køleskabet og luk lågen. Når køleskabet er helt tørt indvendigt, tænder du igen for strømmen. Til sidst sætter du madvarerne tilbage i køleskabet.

*Tip: Faktisk kan du også spare på elregningen ved at gøre køleskabet rent.*

**Så ofte bør du rengøre dit køleskab**

Der er mange meninger om, hvor ofte du bør rengøre køleskabet, men som udgangspunkt er det en god ide at vaske og tørre hylderne af med vand og sæbe mindst en gang om ugen.